CELEX: 52009XX1117(03)
Language: sk
Date: 2009-10-05 00:00:00
Title: Rozhodnutie č. 777 z  5. októbra 2009 o začatí konania vo veci udeľovania povolení na vyhľadávanie a prieskum ropy a zemného plynu – podzemných prírodných zdrojov v zmysle článku 2 ods. 1 bodu 3 zákona o podzemných prírodných zdrojoch – v bloku 1-18 Trácia v oblasti Chaskovo a o vypísaní verejnej súťaže na udelenie týchto povolení

17.11.2009   
            
            
               SK
            
            
               Úradný vestník Európskej únie
            
            
               C 276/41
            
         
      ROZHODNUTIE č. 777
   z 5. októbra 2009
   o začatí konania vo veci udeľovania povolení na vyhľadávanie a prieskum ropy a zemného plynu – podzemných prírodných zdrojov v zmysle článku 2 ods. 1 bodu 3 zákona o podzemných prírodných zdrojoch – v bloku 1-18 Trácia v oblasti Chaskovo a o vypísaní verejnej súťaže na udelenie týchto povolení
   2009/C 276/09
   BULHARSKÁ REPUBLIKA
   RADA MINISTROV
   Podľa článku 5 bodu 2, článku 42 ods. 1 bodu 1 a článku 44 ods. 3 zákona o podzemných prírodných zdrojoch v spojení s článkom 4 ods. 2 bodom 16 a paragrafom 1 bodom 24a doplňujúcich ustanovení zákona o energetike,
   RADA MINISTROV ROZHODLA TAKTO:
   
               1.
            
            
               Začne sa konanie vo veci udeľovania povolení na vyhľadávanie a prieskum ropy a zemného plynu v bloku 1-18 Trácia s rozlohou 940,12 km2 a súradnicami 1 až 10 uvedenými v prílohe.
            
         
               2.
            
            
               Povolenia uvedené v bode 1 sa udelia na základe verejnej súťaže.
            
         
               3.
            
            
               Povolenia na vyhľadávanie a prieskum sa udelia na päťročné obdobie, ktoré sa začne dňom nadobudnutia platnosti dohody o vyhľadávaní a prieskume. Na základe článku 31 ods. 3 zákona o podzemných prírodných zdrojoch možno toto obdobie predĺžiť.
            
         
               4.
            
            
               Verejná súťaž, ktorou sa rozhodne o udelení povolení uvedených v bode 1, sa bude konať 150 dní po uverejnení tohto rozhodnutia v Úradnom vestníku Európskej únie v budove Ministerstva hospodárstva, energetiky a cestovného ruchu na adrese: ul. Triadica 8, Sofia.
            
         
               5.
            
            
               Lehota na zakúpenie súťažných podkladov uplynie o 17.00 hod. v 120. deň po uverejnení tohto rozhodnutia v Úradnom vestníku Európskej únie.
            
         
               6.
            
            
               Lehota na predkladanie žiadostí o účasť na verejnej súťaži uplynie o 17.00 hod. v 130. deň po uverejnení tohto rozhodnutia v Úradnom vestníku Európskej únie.
            
         
               7.
            
            
               Lehota na predloženie ponuky podľa súťažných podkladov uplynie o 17.00 hod. v 144. deň po uverejnení tohto rozhodnutia v Úradnom vestníku Európskej únie.
            
         
               8.
            
            
               Verejná súťaž si nevyžaduje prítomnosť uchádzačov.
            
         
               9.
            
            
               Cena súťažných podkladov sa stanovuje na 500 BGN. Súťažné podklady bude možné zakúpiť v miestnosti č. 802 v budove Ministerstva hospodárstva, energetiky a cestovného ruchu na adrese: ul. Triadica 8, Sofia, a to v rámci lehoty uvedenej v bode 5.
            
         
               10.
            
            
               Uchádzači musia spĺňať požiadavky článku 23 ods. 1 zákona o podzemných prírodných zdrojoch.
            
         
               11.
            
            
               Ponuky sa vyhodnotia na základe predložených pracovných programov, nástrojov na ochranu životného prostredia a odbornú prípravu, ako aj bonusov a ich administratívnej a finančnej kapacity, ako sa uvádza aj v súťažných podkladoch.
            
         
               12.
            
            
               Účasť na verejnej súťaži je podmienená zložením zábezpeky, ktorá sa stanovuje na 10 000 BGN. Túto sumu je potrebné uhradiť v lehote uvedenej v bode 6 na bankový účet Ministerstva hospodárstva, energetiky a cestovného ruchu, ktorý je uvedený v súťažných podkladoch.
            
         
               13.
            
            
               Uchádzačom, ktorým nebude povolená účasť na verejnej súťaži, sa zábezpeka vráti do 14 dní od ich informovania o tejto skutočnosti.
            
         
               14.
            
            
               Zábezpeka úspešného uchádzača prepadne a ostatným uchádzačom sa vráti do 14 dní od uverejnenia rozhodnutia Rady ministrov o udelení povolenia na prieskum a ťažbu v Úradnom vestníku Bulharskej republiky.
            
         
               15.
            
            
               Žiadosti o účasť na verejnej súťaži a ponuky podľa podmienok verejnej súťaže sa predložia Ministerstvu hospodárstva, energetiky a cestovného ruchu na adrese: ul. Triadica 8, Sofia, a to v bulharskom jazyku na základe požiadaviek článku 46 zákona o podzemných prírodných zdrojoch.
            
         
               16.
            
            
               Ponuky musia spĺňať požiadavky a podmienky uvedené v súťažných podkladoch.
            
         
               17.
            
            
               Verejná súťaž sa bude konať aj v prípade, že sa účasť povolí len jednému uchádzačovi.
            
         
               18.
            
            
               Minister hospodárstva, energetiky a cestovného ruchu:
            
         
               18.1.
            
            
               zašle toto rozhodnutie na uverejnenie do Úradného vestníka Európskej únie, Úradného vestníka Bulharskej republiky a na webovej stránke Rady ministrov;
            
         
               18.2.
            
            
               zorganizuje verejnú súťaž.
            
         
               19.
            
            
               Proti tomuto rozhodnutiu možno podať odvolanie na najvyšší súd pre administratívne záležitosti do 14 dní po jeho uverejnení v Úradnom vestníku Európskej únie.
            
         
      
         
            predseda vlády
         
         Bojko BORISOV
         
      
      
         
            generálny tajomník Rady ministrov
         
         Rosen ŽELJAZKOV
         
      
      
         Overená kópia
         
            vedúci úradu vlády
         
         Veselin DAKOV
         
      
   
   
      PRÍLOHA
      
         ZOZNAM SÚRADNÍC
      
      Zemepisné súradnice (systém súradníc z roku 1950) bloku 1-18 „Trácia“:
      
                  1.
               
               
                  41° 50′ 34,275″ N
               
               
                  25° 42′ 41,441″ E
               
            
                  2.
               
               
                  41° 50′ 45,014″ N
               
               
                  26° 00′ 44,523″ E
               
            
                  3.
               
               
                  41° 52′ 55,884″ N
               
               
                  26° 00′ 42,506″ E
               
            
                  4.
               
               
                  41° 53′ 06,026″ N
               
               
                  26° 22′ 23,117″ E
               
            
                  5.
               
               
                  41° 49′ 17,984″ N
               
               
                  26° 22′ 24,265″ E
               
            hranica s Tureckom a Gréckom:
      
                  6.
               
               
                  41° 39′ 31,125″ N
               
               
                  26° 04′ 10,596″ E
               
            
                  7.
               
               
                  41° 39′ 23,120″ N
               
               
                  25° 49′ 25,406″ E
               
            
                  8.
               
               
                  41° 46′ 21,391″ N
               
               
                  25° 49′ 17,766″ E
               
            
                  9.
               
               
                  41° 46′ 18,068″ N
               
               
                  25° 42′ 36,679″ E
               
            
                  10.
               
               
                  41° 50′ 34,275″ N
               
               
                  25° 42′ 41,441″ E